Křič

Křič ( Gottlobsberg, tež Lutherberg a prjedy Kschietsch) je 180 metrow wysoka hórka, kotraž nadeńdźe so na lěwym brjoze Sprjewje při sewjernym kóncu Budyskeho spjateho jězora, južnje Delnjeje Hórki. Na tamnym boku doła leži hórka Luboz. Mjez woběmaj kopcomaj wupřestrěwa so mjeńši z dweju nasypow, kiž tworjatej rěčnu zawěru. Přez Křič běži hranica mjez teritorijomaj města Budyšina a gmejny Malešec.

Dnja 11. nowembra 1883 poswjećichu ewangelscy Serbja z wokolnych wosadow na kopcu składnostnje 400. narodnin reformatora Martina Luthera pomnik ze serbskimi napisami na wšitkimi štyrjomi stronami.

Nimo pomnika nadeńdźetej so na Křiču dźensa zarjadnistwo rěčneje zawěry a wuhladnišćo.

 Literatura 
 Marko Grojlich: Mjez Křičom a Lubatu. Historiske powěsće a stawiznički z narańšich Serbow. Ludowe nakładnistwo Domowina, Budyšin 2015


Kategorija:Hora w Sakskej
Kategorija:Malešecy
Kategorija:Hora pod 1000 metrami